Diari Oficial de la Generalitat Valenciana


Sumari del DOGV 7297, del 17-06-2014 (2014/5209)

RESOLUCIÓ de 22 de maig de 2014, del Servici Territorial d'Energia d'Alacant, per la qual s'atorga autorització administrativa per a la construcció de les instal·lacions elèctriques corresponents al projecte «Modificació d'un tram de la LAMT 20 kV, 4/C, denominada Huerta-Mármoles / Agost-Monforte», en el terme municipal de Novelda, s'aprova el projecte d'execució i es declara, en concret, la seua utilitat pública. Expedient número ATLIRE/2012/43/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7297

Data del DOGV
:   17-06-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/5209


Data del document
:   22-05-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 22 de maig de 2014, del Servici Territorial d'Energia d'Alacant, per la qual s'atorga autorització administrativa per a la construcció de les instal·lacions elèctriques corresponents al projecte «Modificació d'un tram de la LAMT 20 kV, 4/C, denominada Huerta-Mármoles / Agost-Monforte», en el terme municipal de Novelda, s'aprova el projecte d'execució i es declara, en concret, la seua utilitat pública. Expedient número ATLIRE/2012/43/03. [2014/5209]  
Vist l'expedient amb referència ATLIRE/2012/43/03, incoat davant del Servici Territorial d'Energia d'Alacant, a instàncies d'Iberdrola Distribución Eléctrica, SAU, relatiu a la sol·licitud, de 14 de setembre de 2012, d'autorització administrativa, aprovació del projecte d'execució i reconeixement, en concret, d'utilitat pública per a la construcció de les instal·lacions elèctriques corresponents al projecte «Modificació d'un tram de la LAMT 20 kV, 4/C, denominada Huerta-Mármoles / Agost-Monforte», en el terme municipal de Novelda, en la província d'Alacant, en què s'adjunta un exemplar del projecte tècnic d'execució firmat pel tècnic competent.  
Resultant que la sol·licitud d'Iberdrola Distribución Eléctrica, SAU, s'ha sotmés a informació pública, de conformitat amb el que preveu l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica, que són competència de la Generalitat, per mitjà d'anuncis en el Diari Oficial de la Comunitat Valenciana número 7038, de 4 de juny de 2013, en el Butlletí Oficial de la Província d'Alacant número 104, de 4 de juny de 2013, en el diari de premsa Información de 12 de juny de 2013, així com en el tauler d'edictes de l'Ajuntament de Novelda.  
  
Durant el període d'informació pública es va presentar l'escrit d'al·legacions del senyor Carlos González Peiró, que en síntesi manifesta el següent:  
Que en el projecte de referència no es justifica suficientment la necessitat d'utilitzar i expropiar per «l'interés públic» una part de la parcel·la, i la finalitat última del projecte és el soterrament de línies, el traçat aeri que hi ha hui en dia afecta, respecte a les torres, una altra parcel·la.  
Que sense entrar en valoracions sobre la justificació, basant-se en l'interés públic, del projecte de soterrament en general, es du a terme el trasllat d'unes torres actualment existents en la parcel·la veïna per a traslladar-les, sense justificació de cap tipus, a la parcel·la de qui subscriu. En definitiva, el trasllat de les torres a la parcel·la de la seua propietat no té cap justificació aparent ni se n'arreplega cap en el projecte exposat. Per tot això considera improcedent este trasllat i l'afectació consegüent de la parcel·la de la seua propietat amb dos torres elèctriques, amb el gravamen consegüent que per a la propietat suposa la instal·lació.  
Que té coneixement de l'existència d'un conveni entre l'Ajuntament de Novelda i l'empresa Iberdrola Distribución Eléctrica, SAU. Entre les estipulacions del conveni esmentat, s'especifica clarament en la segona el següent: «Així mateix, dins de l'àrea adjacent a la subestació que es reflectix en el plànol adjunt núm. 3, totes les noves línies de mitjana i alta tensió que isquen o entren en la subestació s'instal·laran subterrànies pels vials públics existents, sempre que no hi haja impediments tècnics o administratius ni incompatibilitats amb altres servicis que ho impedisquen».  
Este conveni incorpora el plànol núm. 3, en el qual es detallen clarament, incloses en les zones ombrejades, les ocupades per les parcel·les 185 i 186 del polígon 20, les dos de la seua propietat. Per la qual cosa qualsevol modificació o renovació de línies han de ser soterrades. No obstant això, pretenen alçar torres de nova implantació. Per tant, rebutja el projecte que suposa la col·locació d'una nova línia soterrada fins a la seua parcel·la amb la instal·lació de sengles torres en estes, i s'incomplix, segons el seu entendre, la segona estipulació del conveni mencionat.  
Que la pretensió de soterrar parcialment certes línies amb el seu projecte de referència té com a efecte el traspàs de servituds, que hui en dia pesen sobre altres parcel·les, a les de la seua propietat, i que en cap cas es poden emparar en l'argument de la «utilitat pública» sinó, probablement, en l'intent de corregir situacions anòmales del decurs de la instal·lació existent de les quals no ha d'eixir perjudicat. Per tot això, insistix en la improcedència de la implantació i l'afectació consegüent de la parcel·la de la seua propietat amb dos torres elèctriques, amb el gravamen consegüent que per a la propietat suposa la instal·lació, així com les línies que la creuen actualment, que són continuació de les soterrades en el projecte.  
Remeses les al·legacions expressades a l'empresa sol·licitant perquè hi donara conformitat o formulara els inconvenients que estimara procedents, esta va manifestar el següent:  
Que el present projecte pretén la modificació d'un tram de línia de 20 kV, 4 circuits, denominada Huerta-Mármoles / Agost-Monforte (ja existent i amb evident utilitat pública, ja que actualment subministra energia elèctrica a diverses poblacions i indústries). Esta modificació té l'origen en l'existència d'un conveni amb l'Ajuntament de Novelda (que establix obligacions respecte a línies noves, com ara actuacions respecte a algunes ja existents) en la qual cosa Iberdrola, complint els termes i les obligacions contingudes en este, així com l'esperit del Reial Decret 1955/2000, que prioritza l'establiment de línies sobre propietats públiques, procedix a eliminar una sèrie de servituds actualment existents sobre propietats particulars, i es procedix a la supressió d'un tram aeri de la línia i al seu soterrament per canvis municipals.  
  
Que com s'ha indicat anteriorment, i encara que els compromisos continguts en el conveni vinculen en exclusiva Iberdrola amb l'Ajuntament i viceversa, de cap manera serien aplicables a esta línia les obligacions que el conveni conté respecte a noves línies que entren o isquen de la subestació, ja que la instal·lació, objecte d'este projecte, és existent (no es tracta d'una nova línia).  
A més del que s'ha exposat anteriorment, i respecte a esta línia en concret, el mateix conveni (estipulació quinta i documentació annexa referida a actuacions de línies ja existents) preveu el desmuntatge i soterrament en la forma objecte d'este projecte. Prova evident del que s'ha exposat, així com del que s'ha ajustat a la legalitat i al conveni subscrit, ho és la mateixa conformitat expressada per l'Ajuntament de Novelda en este expedient quan emet i aporta la llicència per a l'execució de l'obra.  
L'existència del conveni mencionat, l'obligació del seu compliment per part d'Iberdrola, el traçat de la línia, l'esperit que presidix el Reial Decret 1955/2000, la ubicació actual del camí municipal pel qual ha de discórrer, així com la impossibilitat legal d'ubicar suports en el camí, fa necessària tècnicament la instal·lació dels suports de connexió aerosubterrània a l'interior de la finca al costat del seu límit.  
  
Resultant que en aplicació dels articles 9 i 11 del Decret 88/2005, de 29 d'abril, i l'article 146 del Reial Decret 1955/2000, d'1 de desembre, s'ha remés la separata del projecte a l'Ajuntament de Novelda, en què se sol·licita la conformitat, l'oposició o l'inconvenient a la instal·lació projectada, en allò que afecta béns i drets a càrrec seu i, si és el cas, les condicions tècniques procedents.  
En resposta a esta petició, l'Ajuntament de Novelda informa que, en relació amb el projecte indicat, consta el Decret de concessió de llicències núm. 164/2012, amb data 11 d'octubre de 2012, i adjunta una còpia del decret i la recepció de la notificació.  
Resultant que el projecte presentat disposa entre la documentació dels plànols pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Vist que, d'acord amb la sol·licitud i el projecte presentat, la finalitat que es perseguix amb la construcció d'estes instal·lacions és el soterrament de les línies d'alta tensió que hi ha actualment als voltants de la nova subestació elèctrica 220/20 kV de Novelda, fruit d'un conveni entre l'Ajuntament de Novelda i l'empresa Iberdrola Distribución Eléctrica, SAU, amb l'objecte d'aconseguir una millor integració en l'entorn de la subestació mencionada, així com reduir les servituds existents sobre propietats de particulars.  
Considerant que, segons s'establix en la disposició transitòria segona de la Llei 24/2013, de 26 de desembre, del Sector Elèctric, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució d'acord amb la legislació anterior.  
Considerant que la sol·licitud ha complit els tràmits establits en la Llei 54/1997, de 27 de novembre, en el Reial Decret 1955/2000, d'1 de desembre, així com en el Decret 88/2005, de 29 d'abril.  
Considerant el Servici Territorial d'Energia d'Alacant competent per a la resolució d'este expedient, d'acord amb el que disposa el Decret 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, i el que establix l'article 4.1.b del Decret 88/2005, de 29 d'abril.  
Este Servici Territorial d'Energia resol:  
  
Primer  
Atorgar l'autorització administrativa a l'empresa Iberdrola Distribución Eléctrica, SAU, per a la construcció de les instal·lacions elèctriques corresponents al projecte denominat «Modificació d'un tram de la LAMT 20 kV, 4/C, denominada Huerta-Mármoles / Agost-Monforte, en el terme municipal de Novelda, en la província d'Alacant, les característiques generals de la qual són les següents:  
- Origen i final: la línia projectada té l'origen en les cel·les de mitjana tensió a l'interior de la nova ST Novelda i el final en els suports de pas aerosubterrani MT-1 i MT-2, que s'instal·len davall de la línia existent LAMT 20 kV, 4/C, Huerta-Mármoles / Agost-Monforte, per a mantindre el tram aeri que no es modifica.  
- Característiques principals:  
· Sistema: corrent altern trifàsic.  
· Freqüència: 50 Hz.  
· Tensió nominal: 20 kV.  
· Conductors: tipus HEPRZ-1 12/20 kV, amb un conductor per fase i secció de 400 mm².  
· Nombre de circuits: 4  
· Longitud circuit 1 i 2: 300 metres.  
· Longitud circuit 3 i 4: 325 metres.  
· Longitud total: 1 250 metres.  
- Pressupost: 113 880 euros.  
- Emplaçament de la instal·lació: terme municipal de Novelda.  
Esta autorització en cap cas es concedirà amb drets exclusius d'ús i s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que siguen aplicables i, en especial, les relatives a l'ordenació del territori i del medi ambient.  
La present autorització s'atorga sense perjuí de tercers i es deixen a part els drets particulars.  
  
Segon  
Aprovar el projecte tècnic d'execució, firmat pel tècnic competent, amb declaració responsable del tècnic projectista, per a la construcció de les instal·lacions corresponents a la instal·lació elèctrica «Modificació d'un tram de la LAMT 20 kV, 4/C, denominada Huerta-Mármoles / Agost-Monforte, en el terme municipal de Novelda.  
  
Les condicions a què està sotmesa l'aprovació mencionada són les següents:  
1. Les obres hauran de realitzar-se d'acord amb el projecte presentat, amb les variacions que si és el cas se sol·liciten i autoritzen i es referiran als elements compresos en l'àmbit d'aplicació dels reglaments tècnics aplicables a este tipus d'instal·lacions i, en particular, del que establix el Reial Decret 223/2008, de 15 de febrer, pel qual s'aprova el reglament sobre les condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09. Així mateix, la construcció de les instal·lacions autoritzades pel present acte administratiu haurà d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari.  
2. El titular de la instal·lació esmentada donarà compte de l'acabament de les obres al Servici Territorial d'Energia d'Alacant, a l'efecte de la sol·licitud d'autorització d'explotació, amb la presentació de l'oportú certificat de direcció i final d'obra, subscrit per tècnic competent, que acreditarà que és de conformitat amb els reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.  
4. L'Administració deixarà sense efecte la present resolució en qualsevol moment en què s'observe l'incompliment de les condicions imposades en esta.  
5. El termini per a l'execució de les obres serà de dotze mesos a partir de la data de l'ocupació real de les finques afectades. No obstant això, amb anterioritat a l'acabament d'este termini, Iberdrola Distribución Eléctrica, SAU, podrà sol·licitar una ampliació d'este per mitjà d'una sol·licitud motivada davant d'este Servici Territorial d'Energia.  
  
Tercer  
Declarar, en concret, la utilitat pública de la instal·lació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica, que són competència de la Generalitat, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
Contra la present resolució, que no posa fi a la via administrativa, podrà interposar-se un recurs d'alçada davant de la Direcció General d'Energia (carrer de Castán Tobeñas, 77, ciutat administrativa 9 d'Octubre, torre 1, 46735 València), en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Alacant, 22 de maig de 2014. El cap del Servici Territorial d'Energia: Ramón Esplugas Pérez.